# Il Vangelo di S. Matteo volgarizzato in dialetto milanese/Capp IV

../Capp III ../Capp V IncludiIntestazione 8 dicembre 2023 75% Da definire
Il Vangelo di S. Matteo volgarizzato in dialetto milanese Antonio Picozzi 1859 CC BY-SA 3.0 GFDL Indice:Antonio Picozzi - Il Vangelo di S. Matteo volgarizzato in dialetto milanese.djvu //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_milanese/Capp_IV&oldid=- 20231208012340 //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_milanese/Capp_IV&oldid=- 20231208012340
[p. 9
Capp IV.
E dopo avè digiunaa quaranta di, e quaranta nott, a la fin gh’è vegnuu famm.
E mettendeghes ai cost el tentador, el gh’ha ditt: Se te see fiœu del Signor, fa in manera, che sti prej deventen pan.
Lu, respondendegh, el ghe dis: Gh’è scritt: Che l’omm el viv minga domà de pan, ma d’ogni parolla, che ven fœura de la boca del Signor.
Allora el diavol l’ha menaa in la cittaa santa, e’l l’ha miss giò su la scima del tempi,
E ’l gh’ha ditt: Se te see fiœu del Signor, sbattet giò. De già che gh’è scritt: Ch’ el t’ha raccomandaa ai [p. 10 sœu angioj, e lor te portaran in brasc, per fà, che coi pee no te topicchet in di prej.
Gesù el gh’ha ditt: Gh’è scritt anca: Te tentaree minga Domeneddio.
El diavol, de capp, l’ha menaa sora a on mont ben ben per aria: e ’l gh ’ha fa vedė tutt i quatter part del mond cont tutt el sò bell,
E’l gh’ha ditt: Mì te daroo tutta sta robba, se te me adoraree in genœucc.
Allora Gesù el gh’ ha ditt: Va via, satanass: perchè gh’è scritt: Adora Domeneddio, e servel lu soll.
Allora el diavol l’ha pientaa: e ghe s’è miss intorna i angioj a servill.
Gesù pœu avend sentii, che Giovann l’era staa miss in preson, el s’è retiraa in Galilea:
E abandonand la cittaa de Nazaret, l’è andaa a abità in Cafarnaum, cittaa in riva al mar ai confin de Zabulon e Neftali:
Per fà, che succedess quell, ch’ era staa ditt da Isaia profetta:
La terra de Zabulon, e la terra de Neftali, che mena al mar de là del Giordan, la Galilea di nazion.
El popol, che camminava a scur, l’ha veduu ona [p. 11 gran lus: e la lus l’è vegnuda su per quij tai, che eren sotterraa in l’ombria de la mort.
Dopo d’allora l’ha comenzaa Gesù a predicà, e a di: Fee penitenza: perchè gh’è vesin el paradis.
E camminand Gesù de fianch al mar de Galilea, l’ha veduu duu fradej, Simon cont in nomm Peder, e Andreja sò fradell, che buttaven la red in mar (perchè eren pescador),
E’l gh’ha ditt: Vegnimm adree a mì, che mi ve faroo deventà pescador d’omen.
E lor han pientaa lì subet i red, e gh’hin andaa adree.
E de li andand inanz, l’ha veduu duu d’alter fradej, Giacom de Zebedee, e Giovann sò fradell, dent in d’ona barca insemma cont Zebedee sò pader, che giustaven i sœu red: e j’ha ciamaa.
E lor subet, pientand e red e pader, gh’hin andaa adree.
E Gesù l’andava intorna per tutta la Galilea, insegnand in di sò sinagogh de lor, e predicand el Vangeli del paradis, e fasend guarì tutt i piagh, e tutt i malattij del popol.
E la nomina, ch’el s’era faa l’andava per tutta la Siria, e gh’han presentaa tucc quij tai, che eren mal in [p. 12 gamba, e tocch d’ogni sorta de malann e de dolor; quij, che gh’aveven el diavol adoss, i lunategh, e i paralitegh; e lu j’ha faa guarì.
E gh’è trottaa adree ona frotta de gent de la Galilea, de la Decapoli, de Gerusalemm, de la Giudea, e de là del Giordan.